Diari Oficial de la Generalitat Valenciana


Sumari del DOGV 5515, del 18-05-2007 (2007/6288)

ORDE de 4 de maig de 2007, de la Conselleria de Cultura, Educació i Esport, per la qual es concedix una ajuda als estudiants que han obtingut el Premi i l'Accèssit, de la fase autonòmica del VII Concurs Hispanoamericà d'Ortografia, corresponent a l'any 2006.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5515

Data del DOGV
:   18-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6288


Data del document
:   04-05-2007

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * premi cultural
    * llenguatge
    * suport econòmic
    * distinció honorífica
    * assignació per estudis

L'Orde ECI/2119/2006, de 5 de juny, per la qual es convoquen la fase Nacional del VII Concurs Hispanoamericà d'Ortografia de l'any 2006 (BOE d'1 de juliol de 2006) i la Resolució de 29 de juny de 2006 de la Direcció General d'Ensenyament de la conselleria de Cultura, Educació i Esport (DOGV de 7 de juliol de 2006) van convocar per a la Comunitat Valenciana la fase autonòmica del VII Concurs Hispanoamericà d'Ortografia, corresponent a l'any 2006.  
Realitzades les proves corresponents d'acord amb les instruccions contingudes en la resolució esmentada anteriorment, i publicada la relació d'estudiants que han obtingut el Premi i l'Accèssit, per mitjà de la Resolució de 23 d'octubre de 2006 de la Direcció General d'Ensenyament (DOGV de 30 d'octubre de 2006).  
Desitjant distingir els estudiants que han obtingut el Premi i l'Accèssit, la Llei 11/2006 de 27 de desembre (DOGV de 29 de desembre de 2006) de Pressupostos de la Generalitat per a l'any 2007, contempla en la línia T6629000 la subvenció de 1300 euros, per als estudiants que han obtingut el Premi i l'Accèssit.  
Per tot això i fent ús de les atribucions que tinc conferides,   
ordene  
Primer  
L'import global màxim destinat al Concurs Hispanoamericà d'Ortografia, de la Comunitat Valenciana corresponent a l'any 2006, ascendix a la quantitat de 1300 euros. El pagament de la present subvenció es farà a càrrec de l'aplicació pressupostària 69.78.34.411.46 línia de subvenció T6629000 del Pressupost de la Generalitat per a l'exercici 2007.  
Segon  
Els estudiants que han obtingut el Premi i l'Accèssit, corresponents a l'any 2006, rebran una ajuda de 800 euros per al que ha rebut el Premi i 500 euros per al que ha rebut l'Accèssit, que serà abonada per mitjà de domiciliació bancària en el compte que els estudiants indiquen.  
Tercer  
Tenen dret a percebre esta ajuda els estudiants mencionats en la Resolució de 23 d'octubre de 2006 de la Direcció General d'Ensenyament (DOGV de 30 d'octubre de 2006), per la qual s'adjudiquen el Premi i l'Accèssit del VII Concurs Hispanoamericà d'Ortografia.  
Disposició final  
La present orde produirà efectes l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar recurs potestatiu en reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua publicació.  
ORDE de 4 de maig de 2007, de la Conselleria de Cultura, Educació i Esport, per la qual es concedix una ajuda als estudiants que han obtingut el Premi i l'Accèssit, de la fase autonòmica del VII Concurs Hispanoamericà d'Ortografia, corresponent a l'any 2006. [2007/6288]Conselleria de Cultura, Educació i Esportb) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 4 de maig de 2007  
El conseller de Cultura, Educació i Esport,  
Alejandro Font de Mora Turón